Asfaltare pe o ploaie torențială, ieri, la Ploiești. Un localnic de pe strada Snagov, (zona de sud a orașului) ne-a semnalat situația și a trimis pe adresa redacției imagini în care se vede clar cum stratul nou turnat nu are aderență și este înlăturat …cu mâna. (Video la finalul textului)
„Este bătaie de joc. Banii noștri se duc în asfaltări făcute fără cap. I-a apucat acum hărnicia și au zis să asfalteze strada, să ne ia ochii, chiar dacă a plouat torențial. Iar azi bucățile din asfaltul proaspăt turnat se desprind …cu mâna. Numai la noi este posibilă o așa batjocură”, ne-a scris ploieșteanul, indignat de situație.
Nu este prima dată când se toarnă asfalt în asemenea condiții. Situații similare au fost semnalate, de-a lungul timpului, și în alte locuri din oraș.